rlitschk/wikidir huggingface dataset:
Dr Simon Schenk (* 16. Mai 1946 z Langnou im Ämmitau, Kanton Bärn; † 1. Mai 2020 in Bärn) isch en Schwyzer Bolitiker (SVP) un Yyshockeyspiiler un -trainer gsii. As Yyshockeyspiiler het er fir dr SC Langnou gspiilt, dr hitige SCL Tigers, un isch mit ene 1976 Schwyzer Maischter woore. Gschafft het er z Chonufinge as Dorfschuelleerer. Vum 28. Novämber 1994 (Wintersession) bis am 4. Dezämber 2011 isch dr Schenk as Verdrätter vum Kanton Bärn Mitgliid vum Nazionaalroot gsii. Bi dr Waal isch er uuspringli dr viert Ersatzmann gsii. Deert isch er Mitgliid vu dr Kummissioon fir Wisseschaft, Bildig un Kultuur (WBK) un dr Kummissioon fir Vercheer un Fäärnmäldwääse (KVF) gsii. Dr Schenk het vu 1985 bis 1990 un vu 1995 bis 1997 d Schwyzer Yyshockeynazionaalmannschaft trainiert. Vu 1998 bis 2017 isch er derzue Spoortschef un zytwys au Gschäftsfierer vu dr GCK Lions gsii. Derno het er as Berooter bi dr SCL Tigers gschafft un as Expeert bi MySports kummentiert. Dr Simon Schenk het si anne 2017 ere Häärzoprerazioon mieße unterzie, wun er si guet dervu erhoolt ghaa het. Im Friejoor 2020 isch er wider am Häärz operiert woore. Doderby sin Kumplikazioone ufdrätte, wun er draa gstoorben isch. Är isch
D Cerdia, bis April 2019 Rhodia Acetow GmbH isch e Chemyunternäme un Häärsteller vu Celluloseacetat-Wärg fir d Zigarettefilterhäärstellig, Celluloseacetat-Flake un andere Celluloseacetat-Produkt, wu wältwyt operiert. Sitz vu dr Cerdia Produktions GmbH isch Fryburg. Anderi Produkzioonsstandoort sin z Roussillon (Frankryych), Kingsport (Tennessee, USA), Santo André (São Paulo, Brasiilie) un z Serpuchow (Russland) aagsiidlet. Bi Cerdia schaffe wältwyt rund 1.300 Lyt, dodervu z Fryburg rund 750. Dr Cerdia Produktions GmbH iibergoornet isch d Cerdia International GmbH mit Sitz z Baasel. E Verdriibsniiderlossig het s z Singapur. D Rhodia Acetow het zue dr eerschte Acetathäärsteller gheert. Wu anne 1911 eerschti Verfaarespatänt erdailt woore sin, het d Rhodia ab 1912 im franzeesische Saint-Fons aafangs Celluloseacetat-Flake häärgstellt, wu in Faarbe un Lack yygsetzt woore sin. Anne 1921 isch z Roussillon, Frankryych, aagfange woore, sintheetischi Gaarn häärzstelle, ab 1927 unter dr Firmierig Deutsche Acetat-Kunstseiden Aktiengesellschaft Rhodiaseta au z Fryburg. Ass mer nit mit Seta verwächslet wiird, eme Uusdruck fir raini Syyde, isch s Fryburger Unternäme anne in Deutsche Rhodiaceta AG umgnännt woore. Z Fryburg sait mer au hit allno d „Rhodia“. Anne 1937 isch s Gaarnwäärch z Santo André, Brasiilie (Rhodia Acetow Brasil) entstande. Chuurz no dr Erfindig vu dr Zigarettefilterchaabel in dr USA (d Chaabel
D Mélanie Chappuis (* 13. Jänner 1976 z Bonn), isch e Schwyzer Autori un Schriftstelleri un isch Kolumnischti bi Le Temps gsii. As Diplomaatedoochter het d Mélanie Chappuis iiri Chindhait z Guatemala, z Nigeria, z Argentinie, z Bärn un z New York verbroocht. An dr Universiteet Gämf het si Literatuurwisseschafte studiert un s DEA (Diplôme d’études approfondies) am Europainschtitut iberchuu. Der het si as Schurnalischit gschafft un fir verschiideni Zytige gschriibe. Anne 2008 het si ire eerscht Romaan Frida bim Schwyzer Verlaag Bernard Campiche vereffetligt, wu dr Titel vum Lied Ces gens-là vum Jacques Brel vu inschpiriert isch. 2010 het si ire zweet Romaan mit em Titel Des baisers froids comme la lune vereffetligt, wu dr Titel vum Gediicht Le revenant vum Charles Baudelaire här chunnt. 2011 het si ne Schrybstipändium vum Schwyzer Kantoon Waadt fir ire dritt Buechprojäkt iberchuu. 2012 chunnt si dr Prix de la relève vum Kantoon Waadt fir ire Buech Maculée conception iiber, wu si 2013 vereffetligt het. Bis 2014 het d Mélanie Chappuis d Kolumne Dans la tête de… Im Chopf vu… bi Le Temps gschriibe, wu all Wuche erschiinen isch. Syter anne 2011 isch si mit em Zep, (buurgerli Philippe Chappuis) ghyroote, wu me
D Viola Angelika Heinzelmann (* 1. Novämber 1969 z Kircha) isch e Schwyzer Ginekoloogi, Laitendi Dokteri vu dr Frauekliinik un Schefdokteri vum Ginekoloogische Tuumorzäntrum am Universiteetsspitaal Baasel un Brofässeri fir Ginekology an dr Universiteet Baasel. D Viola Heinzelmann stammt us ere Chaufmannsfamiilie. No dr Schuel het si zeerscht zwai Joor Räächtswisseschaft z Erlangen studiert un derno bis 1997 Humaanmedizíin an dr Universiteet Dibenga. Deert isch si anne 1997 au no Stuudieufenthalt am Dunedin Public Hospital, University of Otago (Neiseeland), am Middlesex Hospital, University College London (London) un am Universiteetsspitaal Züri promoviert woore. Vu 1999 bis 2002 het si iri Uusbildig im Fachberaich Ginekology un Gebuurtshilf im Departemänt Frauehailkund am Universiteetsspitaal Züri wytergmacht. Si het in dr Beraich Photodynamischi Therapy un Drug Resistance in dr Ginekoloogische Foorschigsabdailig vum Universiteetsspitaal gfoorscht. Vu 2002 bis 2004 z Sydney e zwaijeerig Poschtdoktoraat am Garvan Institute of Medical Research vu dr University of New South Wales absolviert. Derno het si z Züri as Ooberdokteri an dr Frauekliinik vum Spital Limmattal gschafft un isch glyychzytig Foorschigslaiteri vu dr Translational Research Group am Universiteetsspitaal gsii. Anne 2008 het si d Venia Legendi as Privaatdozänti an dr Universiteet Züri iberchuu. Zwische 2008 un 2012 het si z Sydney
S Martinsdoor in dr Chaiser-Joseph-Strooß isch im Verglyych zum Schwoobedoor dr elter vu dr beede no erhalten Doordiirm vu dr mittelalterlige Stadtmuure vu Fryburg. Dur dendrochronoloogischi Untersuechige vu dr Holzbalke uf s Joor 1202 datiert, isch s Door as „Porta Sancti Martini“ 1238 zum eerschte Mool in ere Uurkund gnännt woore. D Grundflechi het 10 uf 11 Meeter. D Muuresteerki zum Siide zues lyt unte bi 3,10 m un im Obergschoss 2,70 m; d Sytemuure sin e weng schwecher. S Martinsdoor isch friejer bindig in d Stadtmuure yygfiegt un mit em Weergang hinter dr Zinne vu dr Muurechroone verbunde gsii. An dr Oschtsyte vum Martinsdoor cha mer die eemoolig Effnig in e baar Meeter Heechi no sääne. Im Lauf vu dr Joorhundert isch s meefach umböue woore. Zytwyys het s au as Gfängnis dient, vu dr Gfangene het mer gsait, mer heeb ene „dr Martinsmantel umghänkt“. Syt em 17. Joorhundert isch d Stadtsyte mit eme Bildnis vum Hl. Martin gschmickt gsii. D Verbindig zue dr Voorstedt het s Martinsdoor um die Zyt verloore dur dr Feschtigsböu dur dr Sébastien Le Prestre de Vauban un wel d Voorstedt doderby gschlisse woore sin. Jetz het d Salzstrooß as Zuefahrt us em Helledaal
D Florence Brenzikofer (* 15. April 1975 z Binnige; haimatberächtigt z Fränkedef) isch e Schwyzer Bolitikeri (GPS). D Florence Brenzikofer isch z Sältischbrg, z Lupsige un z Lieschtel im Kanton Basel-Landschaft un z Nantes z Frankrych, em Haimetland vu ire Mueter, ufgwagse. Si het e Uusbildig zur Sekundarlehreri an dr philosophisch-historische Fakultet vu dr Universitet Bärn absolviert. Mit ire Familie het si zwaiehalb Johr in dr bolivianische Ande gläbt, wu si in dr Lehrerfurtbildig gschafft het. D Florence Brenzikofer schafft as Sekundarlehreri an dr Sekundarschuel Burg z Lieschtel. Si isch ghyroote, het drei Chinder un läbt z Oltige. D Florence Brenzikofer isch vu 2003 bis 2005 Mitgliid vum Landrot vum Kanton Basel-Landschaft gsii. No ire Rugchehr vu Bolivie het si 2013 fir di zrugdrätte Sarah Martin in Landrot chenne noorugge. Si isch drei Johr lang Vizebresidänti vu dr Gschäftsbriefigskummission un derno vier Johr Mitglid vu dr Bildigs-, Kultur- un Sportkummission gsii. Syter anne 2019 isch si Mitglid vu dr Finanzkummission, wu si au bresidiert. No dr Wahl vu dr Maya Graf in Ständerot im Novämber 2019 isch d Florence Brenzikofer in Nationalrot noogruggt. D Florence Brenzikofer isch Vizebresidänti vu dr Griene Schwyz un Vorstandsmitglid vu dr Griene Basel-Landschaft. Vu 2012
Dr Idir (* 25. Oktower 1949 z Ait Yenni ìn Algerià; † 2. Mai 2020 z Pàris) ìsch a àlgerischer Sìnger un Komponischt gsìì. Ar hàt ìn dr Kàbylischa Sproch gsunga, dr Berbersproch vu Nord-Àlgerià. Idir ìsch si Nàmma àls Kìnschtler gsìì, si rìchtiger Nàmma ìsch Hamid Cheriet gsìì. Ar ìsch dr Suhn vu'ma Schafer gsìì. Ar ìsch ìn'ma Dorf ìn da Djurdjura Barga ufgwàchsa, ìn'ra Fàmìlia wo d Berberischa Kültür sehr làwandig gsìì ìsch. Ìn dr Schüel hàt dr Idir Geologii glehrt. Ànna 1973 ìsch'r plätzlig àls Sìnger bekànnt worra, wo-n'r uf Radio Alger s Liad „A Vava Inouva“ (Mi Pàppa) gsunga hàt. 's ìsch a Schlofliadla fer d Kìnder gsìì, komponiart noh'ma Text vum Dìchter Ben Mohamed. Ànna 1975, noh sim Militärdianscht, ìsch'r uf Pàris gànga fer a Album bim Musikverlàger Pathé Marconi z produziara. Sina Liad „A Vava Inouva“ ìsch nohdam a ìnternàtionàler Erfolg worra. Ìn sinera Kàrriar hàt'r gliichzittig sina tràditionnella Kültür un Sproch unterstìtzt, àwer aui d Frìndschàft mìt àndera Lander un Kültür entwìckelt. Si Album „Identités“ ìsch, ànna 1999, ìn Pàrtnerschàft mìt beriahmta Kìnschtler erstellt worra. Bi dana sìn zum Beispiil dr Manu Chao, dr Dan Ar Braz, dr Maxime Le Forestier un dr
D Céline Vara (* 4. Oktober 1984 z Saint-Aubin FR) isch e Schwyzer Bolitikeri (GPS). D Céline Vara isch z Cortaillod ufgwagse. Si isch italienisch-schwyzerischi Doppelbuurgeri un stammt us aifache Verhältnis. D Vara het an dr an der Universiteet Nöieburg Räächtswisseschafte mit em Schwäärpunkt Gsundhaitsräächt studiert. Näbehär het si as Kassiereri in eme COOP-Supermäärt gschafft. No Aastellige in ere Kanzlei z Nöieburg un an dr Regionaalgriicht vu Littoral un Val-de-Travers isch si anne 2011 as Aawälti zuegloo woore un schafft syterhäär as säbschtständigi Aawälti z Nöieburg. D Céline Vara isch anne 2008 in d Legislatiiv vu dr Gmai Cortaillod gweelt woore. Vu 2012 bis 2016 isch si Mitgliid vum Gmairoot (Exekutiiv) vu Cortaillod gsii un syter anne 2017 isch si Mitgliid vum Grooße Root vum Kantoon Nöieburg. Bi dr nazionaale Barlemäntswaale vum 20. Oktober 2019 isch d Céline Vara fir dr Kantoon Nöieburg in Ständeroot gweelt woore. Si isch 2005 Grindigsmitgliid un eerschti Bresidänti vu dr Junge Griene vum Kantoon Nöieburg gsii. Vu 2016 bis 2018 isch si Bresidänti vu dr Griene Kantoon Nöieburg gsii un syter 2018 isch si Vizebresidänti vu dr Griene Schwyz. Websyte vu dr Céline Vara Céline Vara uf dr Websyte vo dr Bundesversammlig (Iigreichti Vorstöss)
S Schwoobedoor (dt. Schwabentor, im Mittelalter au Obertor gnännt) isch s jinger vu dr baide no erhalten Stadtdoor (→ Martinsdoor) vu dr mittelalterlige Stadtmuure vu Fryburg. Dr Doorduurm isch um 1250 böue woore, het uurspringli ne Zwinger in Riichtig Stadtgraabe ghaa un isch zue dr Stadtsyte zues ufig gsii, eerscht anne 1547 isch er mit ere Staiwand zue dr Stadt zuegmacht woore. Anne 1572 isch e Stäägediirmli aagfiegt woore. 100 Joor speeter het dr Mathäus Schwäri uf dr Innestadtsyte s Bild vun eme Chaumann mit eme Fuerwäärch gmoolt, wu im 19. Joorhundert d Saag vum Schwoob derzue entstanden isch, wu mit zwai Fässer voll Gäld uf Fryburg chuu isch go d Stadt chaufe. Är isch uusglacht woore, un s Glächter isch no greeßer woore, wu si rusgstellt ghaa het, ass es in dr Fässer nume Sand un Chiis ghaa het — sy Frau het voor syre Abrais häälige s Gäld geg di wäärtloos Filig uusduscht. Bis Ändi 19. Joorhundert isch s Schwoobedoor chuum veränderet woore. Doodmool hän jetz Dail us dr Buurgerschaft us vercheerstächnische Grind dr Abriss vu dr beede no erhaltene Stadtdoor gforderet. Dr Ooberbuurgermaischter Otto Winterer het si aber derfiir yygsetzt, si z erhalte un uuszgstalte. Im Juni
D MGB Komet (Schribwis vom Härsteller: KOMET) für «komfortabler Meterspur-Triebzug» sind meterspurigi elektrische Niederflur-Panorama­triebzüg vo der Matterhorn-Gotthard-Bahn (MGB) iner Schwiz für gemischtem Adhäsions- und Zahnradbetrieb, härgsteltt vo Stadler Bussnang. D Züg hei 1. und 2. Wagenklasse sowie es Gepäckabteil und verkehre als drei- und vierteiligi Iheite mit de Bezeichnige MGB ABDeh 4/8 und ABDeh 4/10. Vier vo de acht bzw. zäh Achse sind atribe. Zur Vergrösseig vo der Transportkapazität uf der Strecke Visp–Zermatt nah der Eröffnig vom Lötschberg-Basistunnel benötigt d MGB neui komfortabli Züg für Adhäsions- und Zahnradatrib. D knappe terminliche Vorgabe lenge ned us, es völlig neus Fahrzügkonzepr z entwickle. D Komet wärde technisch vo de Shuttle-Triebzüg BDSeh 4/8 witerentwickelt, dere Konzept wie der Komet vom Stadler GTW abgleitet isch. D elektrisch Usrüschtig isch ned wie bim GTW im churze zweiachsige Mittelteil, sondern underflur im vierachsige Panoramawage. Gägenuber de Zermatt-Shuttle isch d Läng vo de End- und Zwischewage für e möglichst grossi Passagierkapazität optimiert. Zwei dreiteiligi und drei vierteiligi Triebzüg sind ine Jahr 2007 und 2008 gelifert worde, 2014 folge weiteri sächs churzi und ei lange Zug. D Züg sind so konzipiert, dass si zu fünfteilige Kompositione erwitert wärde chöne. Jede Tribzug bsteit useme hochfluerige, istigslose, vierachsige Panorama-Triebwage. Uf
Dr Georg Kleis (* 14. Mai 1920 z Missenne; † 1. Mai 2020 z Nonnenweier) isch e dytsche Dialäktautoor gsii. Dr Kleis isch z Missenne as Suun vum Jakob Kleis uf d Wält chuu un mit eme Brueder un ere Schweschter uf eme Buurehoof uffgwagse. Anne 1943 het er d Maria Magdalena Krumm vu Malterdinge ghyroote. Mit ire het er fimf Chinder ghaa, drei Deechtere un zwee Siin. Im Zweete Wältchrieg isch er Soldaat z Russland un z Frankryych gsii, am Änd vum Chrieg isch er in amerikaanischi Gfangeschaft groote. No im Joor 1945 isch er retuurchuu in d Haimet. Är het buurt un in dr 1960er Joor elf Joor lang im Stadtpark Loor gschafft, derno het er no siibe Joor er bi dr Gmai Missenne gschafft un isch dert unter anderem Sporthallemaischter gsii. Wie scho sy Vater un sy Grooßvater isch er z Missenne Obstbaumwaart gsii un het unter anderem e chlaini Baumschuel grindet. Är het si au fescht engaschiert, wu Missenne anne 1979 bi dr Aktion „Unser Dorf soll schöner werden“ mitgmacht het un uf Landeseebni dr eerscht Blatz gmacht un e Goldmedallie gwunne het. Uf em Bundeswettbewäärb bi dr „Grüne Woche“ z Berlin het Missenne derno e
D DJ Manon (* 1970 as Manon Maeder z Bärn) isch e Schwyzer DJ un Musikproduzänti un giltet as aini vu dr Pionierne vu dr elektronische Musik in dr Schwyz. Erschti Schritte in d Musikwält het d Manon im Alter vu siibe Joor gmacht, wu si sich vu irem gsparte Gäld Schallplatte gchaft het. Musik isch zäntrale Punkt in s Manons Lääbe woore. Ire eerscht Ufdritt het si im Alter vu 15i z Burdlef ghaa. In dr Zyt vu ire Leer im Gaschtgwäärb het d Manon anne 1989 di eerschte illegale Party in dr „Dampfzentrale“ un em „Bluelight“ z Bärn entdeckt, wu iri Lyydeschaft fir di elektronisch Musik gweckt hän. D Grinder vum „Bluelight“ hän aini vu dr eerschte House- un Techno-Location in dr Schwyz ufgmacht, d „Aare Bar“ z Bärn, wu d Manon ai Joor lang d Fierig vu dr Bar ibernuu het. Anne 1993 het si d Manon us berueflige un private Grind entschide, uf Züri z zie. D Stadt het dodmol as Draischybe vu dr elektronische Musik in dr Schwyz gulte. Ire Job in eme Plattelade un iri Mitwirkig bi dr legendäre Afterhour-Party im „Oxa“ Züri un „Tarot Club Grodoonia“ Rümlang hän si schliessli derzue brocht, ire
D Kathrin Bertschy (* 2. Juli 1979 z Thun, haimetberächtigt z Bärn un Düdinge) isch e Schwyzer Bolitikeri (glp). D Bertschy isch z Oberhofen ufgwagse. Anne 1999 het si am Gymnasium Thun Schadau d Matura gmacht. Vu 1999 bis 2007 het si an dr Universitet Bärn Volkswirtschaft, Politology un Soziology studiert mit em Lizenziat (lic.rer.pol) abgschlosse. 2014/2015 het si derzue ne CAS in Wisseschaftsschurnalismus an dr „MAZ Die Schweizer Journalistenschule“ gmacht. Vu 2008 bis 2012 het si as Ökonomi bi Ecoplan gschafft, in dr Forschig un Berotig in Wirtschaft un Bolitik. Vu 2011 bis 2013 het si s NFP60– Projäkt „Berufseinstieg und Lohndiskriminierung“ glaitet un vu 2012 bis 2014 het si as Dozänti un Assischtänti am Lehrstuel fir Sozialforschig vu dr Universitet Basel gschafft. Syter 2012 isch si Gschäftsfiereri vum Berotigsunternäme Bertschy & Stocker. Si läbt mit ire Familie z Bärn un het e Dochter. Privat spiilt si gärn Fuessball, si het bi dr Juniorne vum FC Rot-Schwarz Thun gspiilt un sytsi im Nazionalrot isch, spiilt si als im FC Nationalrat mit. Derzue spiilt si Gyyge im Sinfonieorchester Variaton. D Bertschy isch anne 2008 Grindigsmitgliid vu dr Grienliberalie Bartei im Kanton un dr Stadt Bärn gsii. Vu Juni 2008 bis
Dr Sturm auf Freiburg het am 24. April 1848 in dr Zyt vu dr Baadische Revoluzioon stattgfunde. Verbänd vum VIII. Armee-Korps vum Dytsche Bund hän d Stadt Fryburg gstiirmt, wu vu republikaanische Freischäärler bsetzt gsi isch. Am 22. April het s z Fryburg e Volksversammlig mit 3000 bis 4000 Dailnämer gee, wu 1200 bis 1400 dervu Waffe drait hän. S Militeer het si us Stadt zrugzooge ghaa. No dr Niiderlaag vum Friedrich Hecker am 20. April im Gfächt uf dr Scheideck hän dr Karl von Rotteck junior un dr Carl Mez vergeebli versuecht, d Freischaare z Fryburg vum bewaffnete Ufstand abzbringe, wäge däm hän d Republikaaner di beede speeter as Verreeter aagluegt. Di Ufständische händ Noochriicht vu dr Niiderlaag vum Hecker nit glaubt un hän uf dr Entsatz dur d Freischaar gsetzt, wu unter em Franz Sigel uf Fryburg aagruggt sin un uf 5000 Mann gschätzt wore isch. Am negschte Daag het d Fryburger Buurgerwehr versuecht, d Freischäärler an dr Iibernaam vu dr stedtische Kanoone z hindere, d Fierig vu dr Buurgerweer het aber zaaghaft agiert un d Mannschafte sin emänd fuurt bliibe. Dr Kommandeur vu dr Bundesdruppe, wu aagrugt sin, het mit em Stuurm uf d droot, wänn d
S Schloss Rynach isch e Hotäl- un Reschtaurantaalaag am Fueß vum Dunibärg z Munzinge, em siidligschte Stadtdail vu Fryburg. S Schloss Rynach wird zum eerschte Mol gnännt in ere Uurkund us em 17. Joorhundert. S isch as Guethoof böue woore un isch näb eme Wasserschloss gstande, wu im Dryssgjeerige Chrieg zum Dail gschlosse wooren isch- Vu däm Wasserschloss isch hite nume no ne Rundduurm erhalte. Aaloss fir di uurkundli Nännig vu Schloss Rynach isch d Hochzyt vu dr Eedellyt Hans Adam vu Pforr un Maria Cleopha vu Rynach gsii. Die het au 1626 dr Daifstai in dr St. Stephanschilche vu Munzinge gstiftet un het dodermit e eerscht Zaiche vu dr Minzinger Linie vu dr Familie gee. Uf em Daifstai cha mer näb dr Jooreszaal 1626 au d Woobe vu dr Familie vu Pforr un vu Rynach sääne. D Maria Cleopha isch e wiichtigi Person gsii un het noch ere zwoote Hochzyt s gsamt Vermeege irem Näffe Beat Melchior vu Rynach vermacht. Um 1750 isch s Aawääse in dr Bsitz vu dr Familie vu Kageneck iibergange. Di neechere Umständ wai mer nit. Dur dr 250-jeerig Bsitz vu dr Familie vu Kageneck leen si vyl Merkmool vum Böu bis hite verfolge. As
D Christine Badertscher (* 11. Jänner 1982 z Sumiswaud; haimetberächtigt z Luperschwiu) isch e Schwyzer Bolitikeri (GPS). D Christine Badertscher isch im Ämmitau uf eme Buurehoof ufgwagse. Si het e chaufmännischi Leer gmacht un derno fir lengeri Zyt z Kamerun gläbt. Wider in dr Schwyz het si z Wädischwiil Umwältinscheneeriwääse studiert un derno as perseenligi Mitarbaiteri vum doomoolige Nazionaalroot Alec von Graffenried bi dr Griene Bartei Schwyz gschafft. An dr Hoochschuel fir Agraar-, Foorscht- un Lääbesmittelwisseschafte z Zollikofe het d Badertscher derno Agraarwissenschafte studiert mit eme Master as Abschluss. Nääbehäär het si uf em Bioohoof vu dr Eltere z Madiswiu gschafft. Noch em Studium het si vier Joor bim Schwyzer Buureverband im Beryych Agraar- un Handelsbolitik un derno bi Swissaid gschafft]. D Christine Badertscher läbt z Madiswiu. D Christine Badertscher isch 2011 bis 2018 Mitgliid vum Gmairoot (Exekutive) vu Madiswil un Bresidänti vu dr Kummissioon fir effetligi Sicherhait gsii. Bi dr nazionaale Barlemäntswaale vum 20. Oktoober 2019 isch d Badertscher fir di Griene in Nazionaalroot gweelt woore. D Badertscher isch vu 2013 bis 2018 Bresidänti vu dr Griene Ooberaargau gsii un syter 2019 isch si Vizebresidänti vu dr Griene Kantoon Bärn. Si isch syter 2017 Bresidänti vum Ooberaargauische Buureverain, Voorstandsmitgliid
Die Lischt vu dr Studänteverbindige z Fryburg im Brysgau zellt di eemoolige un hitige Studänteverbindige an dr Albert-Ludwigs-Universiteet Fryburg uf. Zurzyt git s z Fryburg 33 Studänteverbindige, wu unterschiidlige Korporazioonsverbänd aagheere oder frei sin. f.f. = fiert Faarbe, f.t. = drait Faarbe, v.u. = vu unte drait Martin Dossmann: Freiburgs Schönheit lacht uns wieder … – Die Studentenverbindungen in Freiburg im Breisgau, WJK-Verlag, Hilden 2017, ISBN 978-3-944052-99-1. Ernst-Günter Glienke: Civis Academicus 2005/2006, SH-Verlag, Köln 2004, ISBN 3-89498-149-0. Ernst Hans Eberhard: Handbuch des studentischen Verbindungswesens. Leipzig, 1924/25, S. 42–47. Amadeus Mondschein: Student sein, wenn die Veilchen blühen..., Norderstedt 2015, ISBN 978-3-7386-2700-8. Commons: Studänteverbindige z Fryburg im Brysgau – Sammlig vo Multimediadateie Manfred Gallo: Institut, Pension, Verbindungshaus Badische Zeitung vom 28. Jänner 2013. Das akademische Deutschland Band 2, 1931, 772 Das akademische Deutschland Band 2, 1931, 766 Das akademische Deutschland Band 2, 1931, 767 Das akademische Deutschland Band 2, 1931, 766 Das akademische Deutschland Band 2, 1931, 766 Das akademische Deutschland Band 2, 1931, 767 Das akademische Deutschland Band 2, 1931, 766 Das akademische Deutschland Band 2, 1931, 766 Das akademische Deutschland Band 2, 1931, 768 Das akademische Deutschland Band 2, 1931, 768 Charte mit allne Koordinaten: OSM | WikiMap
Corina Gredig (* 8. Septämber 1987 z Züri; haimetberächtigt z Schänke LU) isch e Schwyzer Bolitikeri (glp). Si isch Mitgliid im Nazionaalroot un Co-Bresidänti vu ire Bartei im Kanton Züri. Si laitet dr Thinktank glp lab. D Gredig isch as eltschts vu drei Chinder z Binz im Kanton Züri ufgwagse. Anne 2003 het si an dr Schueler*nebrotescht gege dr Iraakchrieg mitgmacht. Si het d Handelsmittelschuel an dr Kantonsschuel Hottinge un derno het si ne Bankleer gmacht. Noch ere Backpacktour dur d Wält het si bschlosse z studiere un uf uf Lausanne gange un het dert d Passerelle fir d Zuelossig an d Universiteet absolviert, näbehär het si im Finanz un Bildigberaich schafft. An dr Universiteet Züri het si Bolitikwisseschafte, Volkswiirtschaft un Räächt studiert un ire Studium mit ere Masteraarbet zum Thema «Digitale Demokratie» abgschlosse. Si läbt z Züri im Quartier Riesbach un het zwai Chinder (* 2011 un * 2015). D Gredig isch syter anne 2010 Mitgliid vu dr Grienliberaale Bartei. Vu 2010 bis 2013 het si d kantonaal GLP-Sekretariaat gfiert. 2011 het si dr Kantoons- un Nazionaalrootswaalkampf glaitet. un isch Gschäftsfiereri vu dr Bundeshuusfrakzioon woore. Im Joor 2015 het si mit dr Nazionaalreeti Kathrin Bertschy s glp lab grindet,
D Lischt vu dr Stadtdoor z Fryburg im Brysgau umfasst di dryzee Stadtdoor, wu mer chännt. E Dail dervu sin nimi erhalte. In di mittelalterli Altstadt vu dr Stadt Fryburg het mer dur fimf Stadtdoor in dr Stadtmuure chenne chuu (di fimf eerschte in dr Lischt im Uurzaigersinn vu Noorde häär). Zwai vu däne Door sin no erhalte. Derzue cheme d Door zue dr Voorstedt. Usserdäm isch no ai Door as Räscht vu dr Vaubansche Befeschtigunge erhalte bliibe. Leonard Korth: Das alte Freiburg in: Freiburg im Breisgau. Die Stadt und ihre Bauten, H. M. Poppen & Sohn, Freiburg im Breisgau 1898 Hans Georg Wehrens: Freiburg im Breisgau 1504–1803. Holzschnitte und Kupferstiche. Verlag Herder, Freiburg 2004, S. 82ff. Commons: Fryburger Stadtdoor – Sammlig vo Multimediadateie NZ. Freiburger Höllebrut e.V.: Chronik Heiko Haumann, Hans Schadeck (Hrsg.): Geschichte der Stadt Freiburg im Breisgau, Bd. 1, S. 117 Peter Kalchthaler: Freiburg Mitte: Eine Straße, die in die Breite ging, Badische Zeitung vum 14. Meerz 2011 Sybille Bock: Friburgum-Freiburg: Ansichten einer Stadt, Waldkircher Verlag, 1995, S. 33 Informationsdaafele zum Chatzeduurm am Nordweschteck vum Amtsgriicht Geschichte der Stadt und Universität Freiburg im Breisgau, Heinrich Schreiber, I. Teil Freiburg 1868, S. 24 Bernhard Peter: Galerie: Photos schöner